Id-Deċiżjoni tal-Kummissjoni
tat-13 ta' Mejju 1998
dwar ir-regoli għall-implimentazzjoni tad-Direttiva tal-Kunsill 95/64/KE dwar il-prospetti statistiċi fir-rigward tat-trasport ta' merkanzija u passiġġieri bil-baħar
(innotifikata taħt id-dokument numru Ċ(1998) 1275)
(Test b'relevanza għaż-ŻEE)
(98/385/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 95/64/KE tat-8 ta' Diċembru 1995 dwar it-trasport ta' merkanzija u passiġġieri bil-baħar [1], u partikolarment l-Artikoli 4, 10 u 12 tagħha,
Billi għandhom jingħataw derogi lill-Istati Membri sabiex ikunu jistgħu jaddattaw is-sistemi nazzjonali ta' l-istatistika mal-ħtiġiet tad-Direttiva 95/64/KE,
Billi l-Kummissjoni għandha tfassal lista ta' portijiet, b'kodiċi u kklassifikati skond il-pajjiz u l-arja kostali ħdejn il-baħar;
Billi l-kontenut ta' l-Annessi tad-Direttiva msemmija għandu jiġi emendat;
Billi l-miżuri previsti f'din id-Direttiva huma skond l-opinjoni tal-Kumitat tal-Programm Statistiku stabbilit bid-Deċiżjoni tal-Kunsill 89/382/KEE, Euratom [2],
ADOTTAT DIN ID-DEĊIŻJONI:
L-Artikolu 1
1. Id-derogi mogħtija lill-Istati Membri mill-Kummissjoni huma definiti fl-Anness I.
2. Id-derogi għandhom japplikaw għall-1997, 1998 u 1999, bl-eċċezzjoni ta' ċerti derogi definiti fl-Anness I, li għandhom japplikaw għall-1997 biss.
L-Artikolu 2
Il-lista tal-portijiet, b'kodiċi u kklasifikati skond il-pajjiz u l-arja kostali ħdejn il-baħar, hija mogħtija fl-Anness II.
L-Artikolu 3
1. L-Annessi II, III, IV, V, VII u VIII tad-Direttiva 95/64/KE għandhom jiġu emendati kif ġej:
1) L-Anness II:
Il-figura 3 li tirriferi għan-nota fil-qiegħ tal-paġna hija inserita fil-kolonna "Tunnellaġġ" ħdejn il-kodiċi Nri 30, 31, 32, 33 u 34.
2) L-Anness III:
Is-sentenza taħt l-intestatura
"In-nomenklatura tal-merkanzija"
hija sostitwita bit-test li ġej:
"In-nomenklatura tal-merkanzija użata hija dik li tikkonsisti f'24 grupp ta' merkanzija (l-ewwel kolonna hawn isfel) ibbażata fuq in-nomenklatura uniformi tal-merkanzija għall-istatistiċi tat-trasport (NST/R) sakemm il-Kummissjoni, wara li tkun ikkonsultat l-Istati Membri tiddeċiedi li trid tbidilha."
3) L-Anness IV:
L-ewwel paragrafu tat-test taħt l-intestatura
"Arji kostali marittimi"
huwa sostitwit bit-test li ġej:
"In-nomenklatura li għandha tiġi użata hija l-Ġeonomenklatura (in-nomenklatura tal-pajjiż għall-istatistika tal-kummerċ estern tal-Komunità u l-istatistika tal-kummerċ bejn l-Istati Membri, oriġnarjament imfassal mir-Regolament tal-Kunsill (KEE) Nru 1736/75 [1] ĠU L 183, ta' l-14.7.1975, p. 3. fis-seħħ fis-sena msemmija fid-data."
4) l-Anness V:
(a) L-ewwel paragrafu tat-test taħt l-intestatura
"In-nazzjonalità tar-reġistrazzjoni tal-bastimenti"
huwa mibdula bit-test li ġej:
"In-nomenklatura li għandha tiġi użata hija l-Ġeonomenklatura (in-nomenklatura tal-pajjiż għall-istatistika tal-kummerċ estern tal-Komunità u l-istatistika tal-kummerċ bejn l-Istati Membri, oriġnarjament imfassla bir-Regolament tal-Kunsill (KEE) Nru 1736/75 [1] ĠU L 183, ta' l-14.7.1975, p. 3. fis-seħħfis-sena msemmija fid-data, bl-eċċezzjoni: il-kodiċi 017 u 018 għandhom jintużaw għall-Belġju u l-Lussemburgu rispettivament;"
(b) fil-lista tal-kodiċi: Il-kodiċi "0011 ta' Franza" u "0012 tal-gżejjer ta' Kerguelen" huma mħassrin; il-kodiċi "0281 tan-Norveġja" u "0282 tan-Norveġja (NIS)" jiddaħlu wara l-kodiċi "0112 ta' Spanja (Rebeca)"; il-kodiċi "8902 tat-Territorju Franċiż fl-Antartika" huwa sostitwit b' "Territorju Antartiku ta' Franza (inklużi l-gżejjer ta' Kerguelen)".
5) L-Anness VII:
L-istampi fil-kolonni "P" tat-tabella huma mtennijin fil-kolonni "TG"; l-limitu l-iktar baxx għal-klassi "01" taħt "TG" huwa "100".
6) L-Anness VIII:
(a) taħt l-intestatura "sommarju u statistiċi dettaljati", fit-tarf ta' kull wieħed mit-tliet sentenzi "F1" huwa sostitwit b "F1 jew F2 jew F1 u F2";
(b) fit-tabella "Sett ta' data F1", fil-kolonna tad-"Dettal tal-kodifikazzjoni" r-riferenza "ittra waħda alfanumerika"kontra l-varjabbli "tip ta' bastiment" hija sostitwita b' "żewġ ittri alfanumeriċi"; fil-kolonna tan-"nomenklatura" u fl-aħħar linja tat-tabella, l-kliem "f'tunnellaġġ gross jew" huma mħassrin;
(ċ) wara t-tabella "Sett ta' Data F1", żid it-tabella "Sett ta' data F2"
2. Il-verżjonijiet ġodda ta' l-Annessi II, III, IV, V, VII u VIII tad-Direttiva 95/64/KE nbidlu fl-Anness III ta' din id-Deċiżjoni, li tinkorpora l-emendi elenkati fil-paragrfu 1 ta' dan l-Artikolu.
L-Artikolu 4
Din id-Deċiżjoni hija indirizzata lill-Istati Membri.
Magħmula fi Brussel, fit-13 ta' Mejju 1998.